4. Afd. 794/1919

Deklaration.

	Undertegnede Ejere af Ejendommene, Matr. Nr.  4a, 19, 590,674,675,676 samt 737, alle af Brønshøj, erklærer herved overfor Københavns Magistrat for os og alle efterfølgende Ejere af fornævnte Ejendomme og de Parceller, hvori de maatte blive delte, at vi til de paa indenfor hæftede 3 Lærredsplaner med røde punkterede linier viste 18.83 m brede Veje samt til Stier og Plads udlægger de angivne Arealer.
	Stierne em med Hensyn til Istandsættelse, Vedligeholdelse m.v. underkastede Reglerne i Lov af 14. December 1857 indeholdende nogle Forskrifter om Gade, Veje og Vandløb i København § 8 jfr. §§ 15 & 16.
	Den tilbørlige Etablering af Plads og pladslignende Udvidelser efter Magistratens Anvisning sker ved vor Foranstaltning, ligesom den fremtidige Vedligeholdelse af disse Arealer (med eventuelle Anlæg) paahviler Ejerne af de i Deklarationen omhandlede Ejendomme og af Parceller fra disse.
	Det lange Mate. Nr. 590's Skel (Fuglsang Alle, senere kommentar) mod Matr. Nr. 279 ( Legepladsen F. Alle, senere kommentar) viste 15.695 m brede Areal samt det langs Matr. Nr. 737's Skel (Anlægget ved Bellahøjvej, senere kommentar) mod Matr. Nr. 103 (Slotsherrensvej, senere kommentar) viste 9.415 m brede Areal maa ikke bebygges, og disse Arealer skal, naar som helst Magistraten forlanger det, udlægges til Veje i Forbindelse med tilsvarende Arealer af Nabogrundene.
	De nævnte Arealer, der ikke saalænge de henligger som Veje, kan afspærres for den almindelige færdsel uden Københavns Magistrats Samtykke, kan Magistraten derhos med Kommunalbestyrelsens Samtykke, naar som helst den ønsker det, overtage helt eller delvis med de deri værende Materialer og Ledninger som offentlig Gade, uden at give notet Varsel elle nogen Tilsigtelse, uden at yde noget Vederlag for Arealer, Materialerne eller Ledningerne og uden at vedkommende Ejere derved fritages for nogen af de dem som Ejere af de paagældende Ejendomme efter den til enhver Tid gældende Lovgivning paahvilende Byrder.
	Til Udvidelse af den offentlige Vej - Brønshøjvej - afgiver vi derhos uden Vederlag det Areal, der ligger mellem Ejendommens nuværende Grænse og en Linie i en Afstand af 9.415 m fra Vejens Midterlinie.
	Vi paalægger endvidere for os og alle efterfølgende Ejere fornævnte Ejendomme og Parceller derfra de i vedhæftede Dokument - der tinglæses samtidig hermed, angivne Bebyggelseindskrænkninger.
	Denne Deklaration maa ikke udslettes af Pantebogen uden Københavns Magistrats Samtykke.

København, den 20. Februar 1920.

Byggeindskrænkninger
paa 
Matr. Nr.  4a, 19, 590,674,675,676 samt 737 af Brønshøj.

A.
	Paa Grundene ud imod Brønshøjvej maa i Facadelinien imod Brønshøjvej opføres sluttet Bebyggelse med højst til Beboelse indrettede Beboelseslag: Stue, 1' sal og Manzard.
	Bygningerne skulle holdes saa langt fra den fra Brønshøjvej udgaaende Sti, at Vinduer kunne anbringes derimod.
	Der maa ikke være større Gaardfremspring en 1 m, og ingen Del af Bygningen maa række længere ind paa Grunden end 12 m fra Gadeudlægslinien, Bagfacader og Gavle skulle udstyres som gadefacader efter Magistratens Approbation, og Manzardedetagen maa ikke afsluttes med fladt Tag.
	Der maa foruden Forbygningen paa Grunden kun opføres mindre Udhuse til Beboernes Behov, Udhusene skulle holdes mindst 2.5 m fra Sti og fra Naboskel, men maa dog med Naboejerens Samtykke opføres i Skellet.
	Kun1/3 af Grunden maa bebygges.
	Arealet mellem anlagt Vej og Gadeudlægslinien og mellem Stien og Bygning skal - forsåvidt det ikke danner Adgang til Bygninger - anlægges og vedligeholdes som Have og indhegnes med et net Hegn saavel mod Vej og Sti som mod Nabogrund.
	Grundene maa ikke benyttes til Handel, Fabrik, Værksted ej heller til anden Indretning, der foraarsager Larm eller ilde Lugt, frembyder ubehageligt Skue eller paa anden Maade efter Magistratens Skøn er til Ulempe for de omboende.
	Butikshandel skal dog være tilladt paa de Parceller, som på vedhæftede Planer er angivne med rød Skravering.
	En Situationsplan, der viser Grundens Benyttelse, samt Tegning af de ovenfor nævnte Indhegninger maa forelægges Magistraten til Approbation.

B.

Paa den øvrige del af Ejendommene maa paa hver Parcel kun opføres en Beboelsesbygning med højst 2 til Beboelse indrettede Etager (Beboelseslag), foruden enkelte Kvistværelser, der dog ikke maa indrettes til selvstændig Beboelse. Hver Etage (Beboelseslag) maa kun tjene til Bolig for en enkelt Familie. Kælderen maa ikke indrettes til Beboelse. Mindre Udhuse til Beboernes Behov maa opføres paa Grunden og maa med Naboens Samtykke opføres i Skellet.
	Kun1/3 af Grunden maa bebygges.
	Bygningerne skulle holdes mindst 9.415 (15 Alen) fra tilstødende Vejes Midtlinier, ved Pladsen og de pladsagtige Udvidelser samt ved den brede Vej indenfor de viste Vejudlægslinier. Til een side maa en Bygning sammenbygges med Bygningen paa Nabogrunden, dog maa de til Sammenbygning bestemte Huse opføres samtidigt, men skal paa de andre Sider, hvis Retten til sammenbygning ikke benyttes, paa alle Sider holdes saa langt fra Nabogrund, at Vinduer kunne anbringes derimod.
	Arealet mellem Vej (Sti) og Bygning skal - forsaavidt de ikke danner Adgang til Bygningen - anlægges og vedligeholdes som Have og indhegnes med et net (pænt) Hegn saavel mod  Vejen som mod Nabogrund.
	
4.

	Grunden maa ikke benyttes til Handel, Fabrik, Værksted elle anden Indretning, der foraarsager Larm elle ilde Lugt, frembyder et ubehageligt Skue eller paa anden Maade efter Magistratens Skøn er til Ulempe for de omboende.
	Butikshandel skal dog være tilladt paa de Parceller, som paa vedhæftede Planer er angivet med rød Skravering.
	En Situationsplan, der viser Grundens Benyttelse, samt Tegning af den ovenfor omtalte Indhegning maa forelægges Magistraten til Approbation.

---oooOooo---  

	Paatale-Ret for Overtrædelse af samtlige under Punkt A og B nævnte Bestemmelser har Magistraten.
	Opstaaende Spørgsmaal om Forstaaelsen af Bestemmelserne afgøres af den samlede Magistrat, der desuden i paakommende Tilfælde kan indrømme enkelte mindre betydende Lempelser i disse.